Tambacounda Region

Tambacounda, umwhile kent as Sénégal Orientale, is a region o Senegal.  It uised tae be pairt o the Mali Empire afore the borders wur creatit tae separate Mali frae Senegal. Tambacounda is pheesically the lairgest o Senegal's 11 regions, but is spairsely populatit an its economy lags ahint the rest o the kintra.  The depairtment o Kédougou wis separatit frae Tambacounda in 2008, an became a separate region.

Depairtments
Tambacounda region is dividit intae 4 depairtments:
Bakel
Goudiry  
Koumpentoum
Tambacounda

Geography
Tambacounda is traversed bi the northwasterly line o equal latitude an langitude.

Cultur
Tambacounda is famous for its rich djembe an dance cultur an heritage. Some o the greatest djembe masters frae Segu, Mali came tae Tambacounda in the mid 1900's, bringin wi them thair history, knowledge, an secrets o the djembe. Its offeecial leid is French, but Wolof is mair widely spaken in Sénégal.

Hintle knowledge o djembe history wis transmittit directly tae djembe master Abdoulaye Diakite bi his master teacher Suncaru Jara. Suncaru Jara's teacher wis Chebleni Traore, whose teacher wis Numuni Traore, the first djembe master tae bring the djembe oot o Bamana secrecy, sicweys ignitin the diaspora o the djembe.

The diaspora o the djembe an aw teuk place acause thare wur ower mony djembe masters in Tambacounda at that time, pressurin some tae muive on tae different touns or kintras. Abdoulaye Diakite significantly influencit the diaspora o the djembe, first bi tourin warldwide wi the National Ballet of Senegal for 18 years as thair lead soloist, in addition tae his later wirk in the 1990s runnin the Tambacounda West African Drum an Dance Camp.

In licht o its rich cultural heritage an location, Tambacounda is the day kent as  djembe "pruivin grund", syne ane niver kens who micht be passin throu toun. This haes haed the effect o keepin the local djembe players on thair taes, bi playin exactly as tradeetion dictates. Even in the face o globalization, the djembe playin haes remained remarkably traditional in Tambacounda.

Economy
The economy o Tambacounda is based primarily on agricultur, wi cash crops includin cotton an peanuts.  Minin plays a role in the soothren pairt o the region aroond the ceety o Kedougou. The region is an aw hame tae the Niokolo-Koba National Park, the lairgest reserve in wastren Africae, which supports anither leg o Tambacounda's economy, tourism.

References


Category:Regions o Senegal
Category:Bamana